
DR 31.10.2016                                                                                                                                                   39               

 

Dengan kata lain Tuan Yang di-Pertua, walau apa pun yang hendak disebutkan 
kepada Bajet 2017 ini, yang pasti Bajet 2017 ini merupakan satu bajet yang sangat 
memihak kepada rakyat. Seluruh rakyat mendapat faedah daripada bajet ini, petani, 
nelayan, penjawat awam, guru KAFA, guru KEMAS, imam, bilal, para belia, para usahawan 
dan sebagainya. Dengan kata lain, dakwaan pembangkang yang mengatakan bajet ini tidak 
ada hala tuju adalah sesuatu dakwaan yang tidak tepat dan sangat menjengkelkan. 

Tuan Yang di-Pertua, menurut Kamus Dewan Edisi Keempat, integriti membawa 
dua maksud. Pertama ialah kejujuran. Kedua ialah keadaan sempurna dan utuh, keutuhan 
dan ketulusan. Orang yang mempunyai integriti yang tinggi adalah manusia yang 
bermaruah. Sekiranya didapati bersalah, mereka bersikap profesional dengan sedia 
mengakui kesilapan. Pihak pembangkang sering kali menganggungkan ungkapan kerajaan 
seharusnya lebih telus dan berintegriti.  

■1240 

 Namun perkara ini langsung tidak dipraktikkan dalam barisan pembangkang itu 
sendiri, umpama- kera menegur tahinya. Pada kebiasaannya orang yang melakukan 
sesuatu kesalahan itulah yang terlebih dahulu memperkatakan tentang kesalahan-
kesalahan orang lain. Saya yakin dan percaya bahawa Ahli-ahli Dewan yang mulia ini 
berada di barisan yang sama seperti saya bersetuju bahawa Yang Amat Berhormat Menteri 
Kewangan mempunyai nilai integriti yang tinggi. Namun begitu keadaan sebaliknya pada 
pihak pembangkang yang sering memperkatakan Yang Amat Berhormat Perdana Menteri 
tidak telus dan tidak mempunyai integriti. 

 Seterusnya, rakan-rakan sebelah sana sering kali mendesak Yang Amat 
Berhormat Pekan supaya melepaskan jawatan, namun adakah mereka sedar bahawa Yang 
Amat Berhormat Pekan tidak pula disabitkan atas apa-apa kesalahan sehingga ini ataupun 
sebarang dakwaan di mahkamah. Namun di manakah letaknya integriti pemimpin barisan 
pembangkang kerana didapati ada yang bersalah tetapi tidak pun hendak melepaskan 
jawatan yang disandang hingga ke masa ini. 

 Tuan Yang di-Pertua, pada pembukaan Mesyuarat Pertama Penggal Keempat 
Parlimen Ketiga Belas, Seri Paduka Baginda Yang di-Pertuan Agong ada mengingatkan 
bahawa setiap rakyat hendaklah sentiasa memelihara keharmonian serta kerukunan hidup 
bermasyarakat. Baginda juga turut mengingatkan rakyat supaya tidak menyalahgunakan 
media sosial dengan memuat naik serta menyebarkan kandungan berbaur hasutan, fitnah 
dan fahaman ekstremis. Perkara ini perlu dikawal dengan segera oleh agensi yang 
berkaitan kerana sekiranya lambat bertindak isu-isu ini akan menyebabkan konflik yang 
lebih besar akan berlaku. 

 Secara keseluruhannya pelbagai usaha serta langkah yang telah dijalankan oleh 
kerajaan dalam mengekalkan perpaduan kaum di negara ini. Rakyat Malaysia seharusnya 
bersyukur dengan keamanan yang telah diperoleh selama ini. Sungguh pun terdapat 
perbezaan ideologi politik, seharusnya kita mengawal supaya… 

 Tuan Chua Tian Chang @ Tian Chua [Batu]: Yang Berhormat Parit. 

 Dato’ Haji Mohd. Zaim bin Abu Hasan [Parit]: …Tidak wujud suasana tegang di 
antara setiap kaum. 

 Timbalan Yang di-Pertua [Datuk Seri Dr. Ronald Kiandee]: Yang Berhormat 
Batu bangun Yang Berhormat. Yang Berhormat Batu bangun Yang Berhormat. 

 Tuan Chua Tian Chang @ Tian Chua [Batu]: Boleh bagi laluan? 

 Dato’ Haji Mohd. Zaim bin Abu Hasan [Parit]: Yang Berhormat Batu duduk 
dahulu. 

 Tuan Chua Tian Chang @ Tian Chua [Batu]: Sedikit boleh? 

 Dato’ Haji Mohd. Zaim bin Abu Hasan [Parit]: Berkaitan dengan ini Tuan Yang 
di-Pertua, umpamanya apabila Seri Paduka Baginda Yang di-Pertuan Agong menyeru 
untuk perpaduan, jadi maksudnya kalau merujuk kepada usaha-usaha untuk mengadakan 
kempen Bersih yang akan diadakan pada bulan November ini sepatutnya ia tidak boleh 
diadakan kerana dengan wujudnya demonstrasi Bersih ini akan menyebabkan wujudnya 
huru-hara di negara ini. 



Dengan kata lain Tuan Yang di-Pertua, walau apa pun yang hendak disebutkan kepada Bajet 2017 ini, yang pasti Bajet 2017 ini merupakan satu bajet yang sangat memihak kepada rakyat. Seluruh rakyat mendapat faedah daripada bajet ini, petani, nelayan, penjawat awam, guru KAFA, guru KEMAS, imam, bilal, para belia, para usahawan dan sebagainya. Dengan kata lain, dakwaan pembangkang yang mengatakan bajet ini tidak ada hala tuju adalah sesuatu dakwaan yang tidak tepat dan sangat menjengkelkan. Tuan Yang di-Pertua, menurut Kamus Dewan Edisi Keempat, integriti membawa dua maksud. Pertama ialah kejujuran. Kedua ialah keadaan sempurna dan utuh, keutuhan dan ketulusan. Orang yang mempunyai integriti yang tinggi adalah manusia yang bermaruah. Sekiranya didapati bersalah, mereka bersikap profesional dengan sedia mengakui kesilapan. Pihak pembangkang sering kali menganggungkan ungkapan kerajaan seharusnya lebih telus dan berintegriti. #1240. Namun perkara ini langsung tidak dipraktikkan dalam barisan pembangkang itu sendiri, umpama- kera menegur tahinya. Pada kebiasaannya orang yang melakukan sesuatu kesalahan itulah yang terlebih dahulu memperkatakan tentang kesalahan- kesalahan orang lain. Saya yakin dan percaya bahawa Ahli-ahli Dewan yang mulia ini berada di barisan yang sama seperti saya bersetuju bahawa Yang Amat Berhormat Menteri Kewangan mempunyai nilai integriti yang tinggi. Namun begitu keadaan sebaliknya pada pihak pembangkang yang sering memperkatakan Yang Amat Berhormat Perdana Menteri tidak telus dan tidak mempunyai integriti. Seterusnya, rakan-rakan sebelah sana sering kali mendesak Yang Amat Berhormat Pekan supaya melepaskan jawatan, namun adakah mereka sedar bahawa Yang Amat Berhormat Pekan tidak pula disabitkan atas apa-apa kesalahan sehingga ini ataupun sebarang dakwaan di mahkamah. Namun di manakah letaknya integriti pemimpin barisan pembangkang kerana didapati ada yang bersalah tetapi tidak pun hendak melepaskan jawatan yang disandang hingga ke masa ini. Tuan Yang di-Pertua, pada pembukaan Mesyuarat Pertama Penggal Keempat Parlimen Ketiga Belas, Seri Paduka Baginda Yang di-Pertuan Agong ada mengingatkan bahawa setiap rakyat hendaklah sentiasa memelihara keharmonian serta kerukunan hidup bermasyarakat. Baginda juga turut mengingatkan rakyat supaya tidak menyalahgunakan media sosial dengan memuat naik serta menyebarkan kandungan berbaur hasutan, fitnah dan fahaman ekstremis. Perkara ini perlu dikawal dengan segera oleh agensi yang berkaitan kerana sekiranya lambat bertindak isu-isu ini akan menyebabkan konflik yang lebih besar akan berlaku. Secara keseluruhannya pelbagai usaha serta langkah yang telah dijalankan oleh kerajaan dalam mengekalkan perpaduan kaum di negara ini. Rakyat Malaysia seharusnya bersyukur dengan keamanan yang telah diperoleh selama ini. Sungguh pun terdapat perbezaan ideologi politik, seharusnya kita mengawal supaya... Tuan Chua Tian Chang @ Tian Chua [Batu]: Yang Berhormat Parit. Dato' Haji Mohd. Zaim bin Abu Hasan [Parit]: ...Tidak wujud suasana tegang di antara setiap kaum. Timbalan Yang di-Pertua [Datuk Seri Dr. Ronald Kiandee]: Yang Berhormat Batu bangun Yang Berhormat. Yang Berhormat Batu bangun Yang Berhormat. Tuan Chua Tian Chang @ Tian Chua [Batu]: Boleh bagi laluan?. Dato' Haji Mohd. Zaim bin Abu Hasan [Parit]: Yang Berhormat Batu duduk dahulu. Tuan Chua Tian Chang @ Tian Chua [Batu]: Sedikit boleh?. Dato' Haji Mohd. Zaim bin Abu Hasan [Parit]: Berkaitan dengan ini Tuan Yang di-Pertua, umpamanya apabila Seri Paduka Baginda Yang di-Pertuan Agong menyeru untuk perpaduan, jadi maksudnya kalau merujuk kepada usaha-usaha untuk mengadakan kempen Bersih yang akan diadakan pada bulan November ini sepatutnya ia tidak boleh diadakan kerana dengan wujudnya demonstrasi Bersih ini akan menyebabkan wujudnya huru-hara di negara ini.